દેશનાં 4 રાજ્યોમાં આવેલી આંધી અને તોફાનની ચોમાસા પર અસર પડશે નહીં. ત્રણ વિચિત્ર વેધર સિસ્ટમ એકઠી થતાં વાતાવરણમાં પલટો આવ્યો હતો, જેમાં વેસ્ટર્ન ડિસ્ટર્બન્સને કારણે રાજસ્થાન, પંજાબ અને હરિયાણામાં સાઇક્લોનિક સર્ક્યુલેશન સર્જાયું હતું, આથી ગરજે તેવાં વાદળો બંધાયાં હતાં. આ પેટર્ન યુપી થઈને બિહાર પહોંચી હતી, જ્યાં બંગાળની ખાડીમાં સર્જાયેલાં હવાનાં હળવાં દબાણનો પટ્ટો ભળતાં તાપમાન વધ્યું હતું, પરિણામે આંધી અને તોફાનનો માહોલ સર્જાયો હતો.